Coșmar într-un cartier de lux din București. Un bărbat a vandalizat cu o piatră 16 mașini, în doar câteva ore
Au fost momente de coșmar pentru localnicii unui cartier de lux din Capitală. Un bărbat a vandalizat cu o piatră 16 mașini, în doar câteva ore. Acesta nu s-a oprit după ce le-a distrus geamurile și caroseria, ci a furat apoi tot ce a găsit în autoturisme. Zona era împânzită de camere de supraveghere, care l-au surprins pe tot traseul pe care „și-a făcut de cap”, iar polițiștii au reușit să îl identifice rapid pe făptaș.